दरअसल हुआ यूं कि उत्तर प्रदेश के मुख्यमंत्री योगी आदित्यनाथ रविवार को इलाहाबाद के स्वरूपरानी नेहरू अस्पताल का निरीक्षण करने पहुंचे. इलाहाबाद जिला प्रशासन ने मुख्यमंत्री योगी के दौरे की जानकारी मिलते ही शनिवार रात को एक टेंट हाउस से 20 कूलर किराये पर ले कर मरीजों के वार्ड में लगवा दिए गए लेकिन जैसे ही रविवार को योगी निरीक्षण खत्म कर अस्पताल से गए, सभी कूलर हटा लिए. कूलर को अस्पताल से हटाने की फोटो स्थानीय कैमरामैन ने अपने कैमरे में दर्ज कर ली. पत्रकारों द्वारा सवाल किए जाने पर पता चला कि कूलर स्थानीय टेंट हाउस से किराये पर लेकर लगाए गए थे.